Minister vra swaarder straf vir jaagduiwels | Nuus24
Minister vra swaarder straf vir jaagduiwels
Jaagduiwel laat spoedkameras 26 keer flits
Kaapstad – Robin Carlisle, Wes-Kaapse minister van vervoer en openbare werke, het gevra dat 'n man wat op die N1 gejaag het, die swaarste moontlike straf opgelê word.Dít volg nadat die 47-jarige man Saterdag in hegtenis geneem is nadat hy teen 'n snelheid van 241 km/h op die N1 tussen die Paarl en Kraaifontein in sy Mercedes S600 gejaag het.Dit is volgens verkeersbeamptes die hoogste spoed wat nóg op 'n openbare pad in die Wes-Kaap gemeet is.Carlisle het gesê die wette moet aangepas en strenger gemaak word."Is daar 'n moontlikheid dat ons die provinsiale wetgewing so kan verander dat indien die spoed bo 'n sekere punt is, die persoon nie die opsie van 'n boete het nie?"Die ideaal is dat [oortreders] se lisensies opgeskort word of hul lisensies kan verloor."– Lees meer hier– Volg Nuus24 op Twitter Lees meer oor: padveiligheid VOLGENDE OP NUUS24X